

                                                                                                 ΑΝΑΡΤΗΤΕΑ ΣΤΗ ΔΙΑΥΓΕΙΑ

                                                                                                 Λιβαδειά      06 /12/2022

                                                                                                 Αριθ. Πρωτ.21893                                                                                         
ΑΠΟΣΠΑΣΜΑ

Από το πρακτικό της αριθμ.  38ης  /2022  ΤΑΚΤΙΚΗΣ με ΤΗΛΕΔΙΑΣΚΕΨΗ της  Οικονομικής Επιτροπής  Δήμου Λεβαδέων
Αριθμός απόφασης : 352 
Έγκριση του 1ου  Ανακεφαλαιωτικού Πίνακα Εργασιών και 1ου Π.Κ.Τ.Μ.Ν.Ε. του έργου «ΚΑΤΑΣΚΕΥΗ ΡΑΜΠΩΝ ΚΑΙ ΧΩΡΩΝ ΥΓΙΕΙΝΗΣ ΓΙΑ ΤΗΝ ΠΡΟΣΒΑΣΗ ΚΑΙ ΤΗΝ ΕΞΥΠΗΡΕΤΗΣΗ ΑμεΑ ΣΕ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ" ΛΕΒΑΔΕΩΝ».

Στη Λιβαδειά σήμερα 29η  Νοεμβρίου  2022  ημέρα  Τρίτη  και  ώρα 13.00  συνεδρίασε με τηλεδιάσκεψη  η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22  « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19»    και μετά  από  την αρ.πρωτ. 21094/25-11-2022 έγγραφη πρόσκληση του  Προέδρου της  & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018  «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

          Αφού  διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8),  ήτοι:


                  ΠΑΡΟΝΤΕΣ                                                                 ΑΠΟΝΤΕΣ

      1.Ταγκαλεγκας Ιωάννης                                                               1.Πούλος Ευάγγελος

2. Μητάς  Αλέξανδρος                                                         Αν και είχε νόμιμα προσκληθεί                                                       
3. Kαλογρηάς  Αθανασίος                                                     

4.Σαγιάννης Μιχαήλ                                                           

5.Μερτζάνης Κωσταντίνος 

6.Καπλάνης Κωνσταντίνος (προσήλθε στο 6ο Θ.Η.Δ.)                                           
      7.Μπράλιος Νικόλαος

      8.Καραμάνης   Δημητρίος                  
  .

Ο  Πρόεδρος της Οικονομικής Επιτροπής εισηγούμενος το  14ο  θέμα της ημερήσιας διάταξης   έθεσε υπόψη των μελών  την  με  αριθμ. πρωτ. 21037/24-11- 2022  εισήγηση της Δ/νσης Τεχνικών Υπηρεσιών  του Δήμου Λεβαδέων  , στην  οποία αναφέρονται τα παρακάτω :
Α. ΙΣΤΟΡΙΚΟ ΤΟΥ ΕΡΓΟΥ

· Με την υπ’ αρ. 7 & 8/2021 απόφαση της Εκτελεστικής Επιτροπής καταρτίθηκε το Τεχνικό Πρόγραμμα εκτελεστέων έργων έτους 2022

· Με την υπ’ αριθμό 124/2021 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε το τεχνικό πρόγραμμα εκτελεστέων έργων έτους 2022

· Με την υπ’ αριθμό 127/2021 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε ο Προϋπολογισμός του Δήμου Λεβαδέων έτους 2022 και επικυρώθηκε με την υπ’ αριθμό 3021/07-01-2022 απόφαση του Συντονιστή Αποκεντρωμένης Διοίκησης Θεσσαλίας – Στερεάς Ελλάδας.

· Με την υπ’ αριθμό 53/2020 μελέτη προϋπολογισμού 249.500,00€ με ΦΠΑ 24%,  συντάχθηκε από την Τεχνική Υπηρεσία του Δήμου Λεβαδέων μαζί με όλα τα τεύχη και σχέδια που την συνοδεύουν.

· Με την υπ΄ αριθμό 97/2020 απόφαση του Δημοτικού Συμβουλίου εγκρίθηκε η υπ’ αριθμό 53/2020 μελέτη του έργου.

· Με την υπ’ αρ. 31310/22-05-2020 Απόφαση του Υπουργείου Εσωτερικών εντάχθηκε η πράξη του Δήμου Λεβαδέων στο Πρόγραμμα «ΦΙΛΟΔΗΜΟΣ ΙΙ» στο πλαίσιο της πρόσκλησης ΙΧ του Υπουργείου Εσωτερικών με τίτλο: ΚΑΤΑΣΚΕΥΗ ΡΑΜΠΩΝ ΚΑΙ ΧΩΡΩΝ ΥΓΙΕΙΝΗΣ ΓΙΑ ΤΗΝ ΠΡΟΣΒΑΣΗ ΚΑΙ ΤΗΝ ΕΞΥΠΗΡΕΤΗΣΗ ΑμεΑ ΣΕ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ" ΛΕΒΑΔΕΩΝ» με προϋπολογισμό ένταξης 83.700,00€ και φορέα υλοποίησης τον Δήμο Λεβαδέων Ν. Βοιωτίας

· Με την υπ’ αριθμό 215/2020 απόφαση της Οικονομικής Επιτροπής καταρτίστηκαν οι όροι Διακήρυξης του έργου.

· Η ανάρτηση της Διακήρυξης στο ΚΗΜΔΗΣ έγινε με αριθμό 20PROC007313702 2020-09-15

· Με το υπ΄ αριθμό 18144/15-09-2020 έγγραφο έγινε δημοσίευση της Περίληψης Διακήρυξης Διαγωνισμού του ανωτέρου έργου (Διάβημα, Βοιωτικά Νέα και Σκυτάλη).

· Με την υπ΄ αριθμό 233/2020 Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.

· Με το Πρακτικό ΙΙΙ της Επιτροπής Διαγωνισμού, η Επιτροπή Διαγωνισμού εισηγείται την ανάθεση της σύμβασης στον Οικονομικό Φορέα με την επωνυμία «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ»  που προσέφερε με Α/Α προσφοράς ΕΣΗΔΗΣ 168159/8-10-2020 και μέση έκπτωση 25% επί των τιμών του τιμολογίου της μελέτης.

· Με την απόφαση 42/2022 της Οικονομικής Επιτροπής κατακυρώθηκε το αποτέλεσμα της διενεργήσας δημοπρασίας στον Οικονομικό Φορέα με την επωνυμία «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ»  που προσέφερε μέση έκπτωση 25% επί των τιμών του τιμολογίου της μελέτης.

· Με το υπ’ αρ. 47996/14-03-2022 έγγραφο της Αποκεντρωμένης Διοίκησης Θεσσαλίας – Στερεάς Ελλάδας ελέγχθηκε η νομιμότητα της υπ΄αρ. 42/2022 απόφασης της Οικονομικής Επιτροπής

· Με το υπ’ αρ. 3641/03-03-2022 έγγραφο της Τεχνικής Υπηρεσίας κοινοποιήθηκε η υπ’ αρ. 42/2022 απόφαση της Οικονομικής Επιτροπής προς τους συμμετέχοντες οικονομικούς φορείς πλην του αναδόχου μέσω της λειτουργικότητας της Επικοινωνίας του ΕΣΗΔΗΣ. 

· Με το υπ΄ αριθμό 4400/17-03-2022 έγγραφο προσκλήθηκε ο Οικονομικός Φορέας «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ»  για την υπογραφή σύμβασης.

· Η υπ΄ αριθμό e-141779/22-03-2022 εγγυητική επιστολή καλής εκτέλεσης του ΤΜΕΔΕ ποσού 7585,71€.

· Με το υπ΄ αριθμό 5613/06-04-2022 έγγραφο υπογράφθηκε η σύμβαση μετά του Δήμου Λεβαδέων και του Οικονομικού φορέα «ΑΝΤΩΝΗΣ ΓΕΩΡΓΙΟΥ ΑΣΚΟΥΝΗΣ ΑΝΩΝΥΜΗ ΤΕΧΝΙΚΗ ΕΜΠΟΡΙΚΗ & ΒΙΟΜΗΧΑΝΙΚΗ ΕΤΑΙΡΕΙΑ με δ.τ. ΤΕΧΝΙΚΗ ΕΤΑΙΡΕΙΑ ΠΑΤΡΩΝ»  με χρονοδιάγραμμα υλοποίησης του έργου δώδεκα (12) μήνες από την υπογραφή της σύμβασης.

Β. ΠΕΡΙΓΡΑΦΗ ΤΟΥ ΕΡΓΟΥ

Αντικείμενο της παρούσης μελέτης είναι οι παρεμβάσεις στο σύνολο των σχολείων του Καλλικρατικού Δήμου με προτεραιότητα τις ανάγκες των σχολικών μονάδων και την χωρητικότητα αυτών με αρχές αναλογικότητας. 

Οι παρεμβάσεις στοχεύουν κυρίως : 

α) Την κατασκευή ραμπών ΑμεΑ στα Νηπιαγωγεία 1ο, 2ο, 5ο, 7ο, 10ο Λιβαδειάς, Αγ. Γεωργίου, Αγ. Τριάδας, Δαυλειας και Κυριακίου , στο Δημοτικό Σχολείο Χαιρώνειας, στο Μουσικό Σχολείο , στο Γυμνάσιο Αγ. Γεωργίου και στο ΕΠΑΛ. 

β) Την κατασκευή τουαλετών Αμεα στα Δημοτικά Σχολεία 4ο,5ο, 9ο, 10ο Λιβαδειάς . 

γ) Την κατασκευή ραμπών και τουαλετών Αμεα στα Δημοτικά Σχολεία 2ο, 3ο, 7ο, 8ο Λιβαδειάς, Αγ. Τριάδας, Δαυλειας, Αγ. Γεωργίου, Κυριακίου, στα Γυμνάσια 1ο, 2ο, 3ο, 4ο Λιβαδειάς, ( με Λυκειακές τάξεις) Δαυλειας, ( με Λυκειακές τάξεις) Κυριακίου, Ειδικό Χαιρώνειας και τα Λύκεια Λιβαδειάς 1ο και 2ο . 

Ενδεικτικά αναφέρονται οι τουαλέτες που θα γίνουν αφορούν εργασίες σε υπάρχουσες τουαλέτες σε χώρους σχολείων, νέα κτιριακή κατασκευή θα πραγματοποιηθεί στα 2ο και 5ο Δημοτικά και 2ο Γυμνάσιο Λιβαδειάς.

Γ.  ΧΡΗΜΑΤΟΔΟΤΗΣΗ

Το έργο χρηματοδοτείται από πιστώσεις του προγράμματος «ΦΙΛΟΔΗΜΟΣ ΙΙ» με προϋπολογισμό ένταξης 83700,00€ και φορέα υλοποίησης τον Δημο Λεβαδεών Ν. Βοιωτίας.

Δ.  ΑΙΤΙΟΛΟΓΗΣΗ ΤΟΥ 1ου Α.Π.Ε.

Ο παρών 1ος Ανακεφαλαιωτικός Πίνακας Εργασιών (Α.Π.Ε.) συντάχθηκε από την Υπηρεσία μας για να συμπεριλάβει μία (1) Νέα Εργασία που περιλαμβάνεται στο προς έγκριση 1ο Π.Κ.Τ.Μ.Ν.Ε. του 1ου Α.Π.Ε., η οποία δεν προβλεπόταν στην αρχική μελέτη και κρίνεται απαραίτητη για την άρτια ολοκλήρωση του έργου.

Ε. ΝΕΕΣ ΕΡΓΑΣΙΕΣ 1ου Π.Κ.Τ.Μ.Ν.Ε. ΤΟΥ 1ου Α.Π.Ε.

Με το παρόν 1ο Π.Κ.Τ.Μ.Ν.Ε. του προς έγκριση 1ου Α.Π.Ε., συντάχθηκε μία (1) νέα εργασία με βάση το Τιμολόγιο μελέτης και την Τιμαριθμική του Γ’ Τριμήνου 2012. Επίσης στην Τιμή της Νέας Εργασίας εφαρμόζεται το ποσοστό έκπτωσης ανά ομάδα και συνολικά το Εργολαβικό όφελος 18%. Η Νέα Εργασία που εντάσσεται είναι:

 ΟΜΑΔΑ 3. ΕΠΙΣΤΡΩΣΕΙΣ - ΕΠΙΣΤΕΓΑΣΕΙΣ
ΝΤ-1 (Αναθεωρείται με το άρθρο ΟΙΚ 6118):  
Μεταλλικός σκελετός τοιχοπετάσματος
Κατασκευή μεταλλικού σκελετού για την τοποθέτηση μη φέροντος τοιχοπετάσματος με ή χωρίς ανοίγματα (εκτός ψευδοροφών), σύμφωνα με την μελέτη, σε οποιοδήποτε ύψος από το δάπεδο εργασίας, από απλές στραντζαριστές διατομές γαλβανισμένου μορφοσιδήρου ή διατομές στραντζαριστής λαμαρίνας (στρωτήρες, ορθοστάτες, κλπ), στερεωμένες με γαλβανισμένα εκτονούμενα ή χημικά βύσματα και γενικά μορφοσίδηρος, στρατζαριστές διατομές, βύσματα, σύνδεσμοι και μικροϋλικά καθώς και εργασία πλήρους κατασκευής, τοποθέτησης και στερεώσης.

Τιμή ανά χιλιόγραμμο (kg)

ΣΤ. ΟΙΚΟΝΟΜΙΚΑ ΣΤΟΙΧΕΙΑ

Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των 188.125,52€ (151.714,13€ αξία εργασιών και 36.411,39€ ΦΠΑ).

Η δαπάνη της νέας εργασίας «Μεταλλικός σκελετός τοιχοπετάσματος»  ποσού 5.525,94€ καθώς και η δαπάνη από τις αυξομειώσεις των ποσοτήτων καλύφθηκε με ανάλωση μέρους των απρόβλεπτων δαπανών της αρχικής σύμβασης. Η απορρόφηση των απροβλέπτων δαπανών αντιστοιχεί σε ποσό 9.093,81€ και παραμένουν προς ανάλωση ποσό 10.225,10€

Ο παρών 1ος Ανακεφαλαιωτικός πίνακας εργασιών ποσού 188.125,52€ συμπεριλαμβανομένου του Φ.Π.Α. συντάχθηκε σε ισοζύγιο με το ποσό της αρχικής σύμβασης. 

Για την τιμολόγηση των νέων εργασιών συντάχθηκε το 1ο Π.Κ.Τ.Μ.Ν.Ε.

Με τον παρόντα 1ο Ανακεφαλαιωτικό πίνακα εργασιών ικανοποιούνται οι προϋποθέσεις  που θέτει ο νόμος περί Δημοσίων έργων  Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις  προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και συγκεκριμένα:

· Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε  καταργείται ομάδα εργασιών της αρχικής σύμβασης. 

· Δεν θίγεται η πληρότητα, η ποιότητα και η λειτουργικότητα του έργου.

· Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες.

Ο ανάδοχος υπέγραψε χωρίς επιφύλαξη τον παρόντα 1ο Α.Π.Ε. και το 1ο Π.Κ.Τ.Μ.Ν.Ε.

Έχοντας λοιπόν υπόψη τα ανωτέρω: 

Ε Ι Σ Η Γ Ο Υ Μ Ε Θ Α

Την έγκριση του 1ου Ανακεφαλαιωτικού Πίνακα Εργασιών και του 1ου Π.Κ.Τ.Μ.Ν.Ε. του έργου: «ΚΑΤΑΣΚΕΥΗ ΡΑΜΠΩΝ ΚΑΙ ΧΩΡΩΝ ΥΓΙΕΙΝΗΣ ΓΙΑ ΤΗΝ ΠΡΟΣΒΑΣΗ ΚΑΙ ΤΗΝ ΕΞΥΠΗΡΕΤΗΣΗ ΑμεΑ ΣΕ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ" ΛΕΒΑΔΕΩΝ» που βρίσκεται σε ισοζύγιο με την συνολική δαπάνη της αρχικής Σύμβασης.
Η Οικονομική Επιτροπή  λαμβάνοντας  υπόψη :

- Τις διατάξεις του  άρθρου 40 του Ν. 4735/2020 που αντικατέστησε το άρθρο 72  του  

  Ν.3852/2010

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»  

-Το υπ΄ αρ. πρωτ. 21037/24-11- 2022  έγγραφο  της Δ/νσης Τεχνικών Υπηρεσιών   του Δήμου   Λεβαδέων  
  -Τον  1ο Ανακεφαλαιωτικό  Πίνακα Εργασιών και τον 1ο Π.Κ.Τ.Μ.Ν.Ε. του έργου «ΚΑΤΑΣΚΕΥΗ ΡΑΜΠΩΝ ΚΑΙ ΧΩΡΩΝ ΥΓΙΕΙΝΗΣ ΓΙΑ ΤΗΝ ΠΡΟΣΒΑΣΗ ΚΑΙ ΤΗΝ ΕΞΥΠΗΡΕΤΗΣΗ ΑμεΑ ΣΕ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ" ΛΕΒΑΔΕΩΝ   που είχε διανεμηθεί.

-Την αιτιολογική έκθεση  που συνοδεύει τον  1ο   Α.Π.Ε 
-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.

.                       

                               ΑΠΟΦΑΣΙΖΕΙ  ΟΜΟΦΩΝΑ

1)Εγκρίνει  τον 1ο  Ανακεφαλαιωτικό Πίνακα Εργασιών, ο οποίος ανέρχεται στο ποσό των 188.125,52€ (151.714,13€ αξία εργασιών και 36.411,39€ ΦΠΑ) και βρίσκεται σε ισοζύγιο με την συνολική δαπάνη της αρχικής σύμβασης , για την κατασκευή του «ΚΑΤΑΣΚΕΥΗ ΡΑΜΠΩΝ ΚΑΙ ΧΩΡΩΝ ΥΓΙΕΙΝΗΣ ΓΙΑ ΤΗΝ ΠΡΟΣΒΑΣΗ ΚΑΙ ΤΗΝ ΕΞΥΠΗΡΕΤΗΣΗ ΑμεΑ ΣΕ ΣΧΟΛΙΚΕΣ ΜΟΝΑΔΕΣ ΤΟΥ ΔΗΜΟΥ" ΛΕΒΑΔΕΩΝ».
2) Εγκρίνει  τον 1ο  Π.Κ.Τ.Μ.Ν.Ε. του παραπάνω έργου.

            Η  απόφαση πήρε αριθμό  352/2021.
                                                                                       ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ                                                                      Λιβαδειά      06-12- -2022  
ΙΩΑΝΝΗΣ Δ. ΤΑΓΚΑΛΕΓΚΑΣ 
                                                                                                 Ο ΠΡΟΕΔΡΟΣ    

                ΤΑ ΜΕΛΗ  

1.Μητάς Αλέξανδρος                                                            

2.Καλογρηάς Αθανάσιος                                                  ΙΩΑΝΝΗΣ Δ. ΤΑΓΚΑΛΕΓΚΑΣ   

3. Σαγιάννης Μιχαήλ                                                           ΔΗΜΑΡΧΟΣ ΛΕΒΑΔΕΩΝ
4. Μερτζάνης Κωνσταντίνος  
5.Καπλάνης Κωνσταντίνος                                               

6.Μπράλιος Νικόλαος

7.Καραμάνης Δημήτριος

